सम् (उपसर्गः)

सम्सम्यक्त्वे समन्तत्वे श्लेषे कूजनवर्तने । 
         सहभावे स्मृतौ क्रोधे वृद्धिवाचिकढौकने ॥
अनिश्चये गुणाधानप्रतिज्ञात्यागसेवने । 
           क्रियान्तोद्योगनियमे विमर्शगणनाक्षये ॥
नैकट्येऽनुकृतौ प्रीतौ स्वीकारोत्पत्तिवर्जने । 
           आभिमुख्ये परिचये कालेऽल्पपरिहारयोः ॥ 

१ सम्यक्त्वे – सम्प्रयच्छति ।  २ समन्तत्वे – सैन्या: सम्पतन्ति । सम्राट् ।  ३ श्लेषे – संयोगः । सङ्गमः ।  ४ कूजने – शकटानि सङ्क्रीडन्ति ।  ५ वर्तने – संयाति प्रास्थिकी स्थाली ।  ६ सहभावे – सङ्घः । सम्भूय यानम् ।  ७ स्मृतौ – सङ्कल्पः ।  ८ क्रोधे – संरभते ।  ९ वृद्धौ – सम्पत् ।  १० वाचिके – सन्दिशति ।  ११ ढौकने – समाहरति । समूहते ।  १२ अनिश्चये – सन्देहः ।  १३ गुणाधाने – सस्करोति ।  १४ प्रतिज्ञायाम् – संजानीते ।  १५ त्यागे – सन्न्यसति ।  १६ सेवने – संवाहति ।  १७ क्रियान्ते – समाप्तिः ।  १८ नियमे – संयमः ।  १९ विमर्शे – संपृच्छते ।  २० गणनायाम् – सङ्कलयति ।  २१ क्षये – संहरति ।  २२ नैकट्ये – सन्निकृष्टः ।  समीपम् ।  २३ अनुकृतौ – पद्मसङ्काशः ।  २४ प्रीतौ – सम्भाषते ।  २५ स्वीकारे – सङ्गृह्णाति ।  २६ उत्पत्तौ – गर्भः सम्भवति ।  २७ वर्जने – सञ्चक्षा खलाः ।  २८ आभिमुख्ये – सम्मुखः ।  २९ परिचये – सम्पृच्छते ।  ३० काले – समयः ।  ३१ अल्पे – समर्घः ।  ३२ परिहारे – समाधीयते । 

वर्गः:उपसर्गाः
वर्गः:श्टब्स् संस्कृतसम्बद्धाः
वर्गः:न प्राप्तः संस्कृतसम्बद्धभाषानुबन्धः
वर्गः:सर्वे अपूर्णलेखाः
वर्गः:सर्वे न प्राप्ताः भाषानुबन्धाः
वर्गः:संचित्रसारमञ्जूषे योजनीये